
Vă înaintăm, alăturat, Raportul asupra proiectului de Lege pentru aprobarea Ordonanţei de Urgenţă nr.148/1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe , trimis comisiei noastre pentru dezbatere şi avizare în fond, în procedură de urgenţă, cu adresa nr. 394 din 14 octombrie 1999.



La întocmirea raportului, comisia a avut în vedere şi avizele primite de la:

· Comisia juridică, de disciplină şi imunităţi cu nr.394 din 20 octombrie 1999;

· Consiliul Legislativ cu nr.1031 din 5 octombrie1999.



Prin obiectul de reglementare şi conţinutul său proiectul de lege face parte din categoria legilor ordinare.

Comisia pentru administraţie publică,

Nr.1157/XVIII/6

RAPORT

asupra proiectului de Lege pentru aprobarea Ordonanţei de Urgenţă nr. 148/1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe.



In urma examinării proiectului de Lege pentru aprobarea Ordonanţei de Urgenţă nr. 148/1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe, care prin obiectul şi conţinutul său se încadrează în categoria legilor ordinare, în şedinţele din 27 octombrie, 3 şi 10 noiembrie 1999, comisia a hotărât ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente:

	Nr.

crt.
	Articolul

(textul iniţial al legii şi al oronanţei de urgenţă)
	Amendamentul propus

Text adoptat de comisie
	Motivare

	0.
	1
	2
	3

	1. 
	
Articol.unic.-  Se aprobă Ordonanţa de Urgenţă nr.148 /1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe.  
	
Comisia propune reformularea articolului unic după cum urmează:


Articol unic. - Se aprobă Ordonanţa de Urgenţă nr.148 /1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe cu următoarele modificări şi completări:


	
Reformularea articolului unic a fost determinată de modificările propuse la articolele din cuprinsul ordonanţei de urgenţă.

	2.
	Textul ordonanţei de urgenţă:


Art. 1. Terenurile pe care se realizează locuinţe cu finanţare prin credite acordate de Agenţia Naţională pentru Locuinţe, sunt proprietate publică a statului, în administrarea consiliilor locale şi respectiv Consiliul General al Municipiului Bucureşti, dacă nu sunt proprietate privată.
	
1. Art.1. va avea următorul cuprins:


Art. 1.
Locuinţele cu finanţare prin credite acordate de A.N.L. se pot realiza pe următoarele categorii de terenuri:

a) terenuri proprietate publică sau privată a statului ;

b) terenuri proprietate publică sau privată a unităţilor administrativ- teritoriale ;

c) terenuri aflate în proprietatea beneficiarilor  de credite .


	Îmbunătăţirea redactării.


Pe fond, se lărgeşte sfera categoriilor de terenuri pe care se pot realiza locuinţe prin A.N.L.


De asemenea,
textul se pune în acord cu prevederile art.4 alin..1 lit.b) din Legea nr.152/1998 privind înfiinţarea Agenţiei Naţionale penru Locuinţe..

	3.
	
Art. 2. Identificarea şi stabilirea terenurilor se realizează de către consiliile locale ale municipiilor, oraşelor, comunelor şi Consiliul General al municipiului Bucureşti, într-o primă etapă, în termen de 30 de zile de la data intrării în vigoare a prezentei Ordonanţe deUrgenţă.
	
2. Art. 2. va avea următorul cuprins
:


Art. 2. Identificarea şi delimitarea terenurilor prevăzute la art.1 se fac în termen de 30 de zile de la data intrării în vigoare a legii de aprobare  a ordonanţei de urgenţă, prin  hotărâre a consiliului local, la propunerea primarului, pe baza şi cu respectarea documentaţiilor de urbanism legal aprobate.
	
Este necesară completarea ideii de identificare a terenurilor  cu precizările privind modul de delimitare a acestora, precum şi obligativitatea ca identificarea şi delimitarea lor să se facă cu  respectarea documentaţiilor de urbanism legal aprobate. 



Totodată s-a considerat  necesară precizarea actului administrativ prin care se face această identificare şi  delimitare.



	4

5.

6.


	
Art.3.  (1)  Terenurile prevăzute la art.2, se dau în  folosinţă gratuită de către consiliile locale şi Consiliul General al municipiului Bucureşti, Agenţiei Naţionale pentru Locuinţe, pe durata executării construcţiilor de locuinţe, până la predarea către beneficiarii de credit. 


(2) Transmiterea se va face pe bază de convenţie, încheiată între Agenţia Naţională pentru Locuinţe şi consiliile locale, respectiv Consiliul General al municipiului Bucureşti, în termen de 15 zile de la expirarea termenului prevăzut la art.2 şi constituie titlu pentru eliberarea certificatului de urbanism şi a autorizaţiei de construire. 


(3)  După finalizarea lucrărilor de construire şi predare a locuinţei către beneficiarii de credit, aceştia dobândesc un drept de folosinţă gratuită asupra terenului aferent, pe durata existenţei construcţiei.
	
3.  Art. 3. va avea următorul cuprins:



Art. 3. (1) Terenurile identificate şi delimitate potrivit art. 2, , vor fi transmise în folosinţa gratuită a A.N.L., în termen de 15 zile de la data adoptării hotărârii prevăzute la art. 2 pe întreaga durată a execuţiei locuinţelor, prin:

a) ordin al conducătorilor autorităţilor publice centrale,  care deţin terenul  în administrare;

b) dispoziţie a primarului sau, după caz, a preşedintelui consiliului judeţean;

c)   act notarial .


(2) Predarea - primirea efectivă a terenurilor se face prin convenţie încheiată între împuterniciţii primarului şi cei ai A.N.L.


(3) Hotărârea consiliului local prin care au fost identificate şi delimitate terenurile , împreună cu documentele prevăzute la alin. (1) şi (2) ale prezentului articol fac dovada deţinerii legale a terenului de către A.N.L. pe baza lor putându-se elibera certificatul de urbanism şi autorizaţia de construire.


	
S-a considerat necesar să se precizeze faptul că aceste terenuri   indiferent de proprietar, se transmit în folosinţa gratuită a A.N.L pe durata execuţiei locuinţelor, iar pe de altă parte   stabilirea actelor  prin care se face această transmitere în folosinţă. 


De asemenea, s-a considerat necesar să se precizeze că această convenţie de predare-primire se încheie de către împuterniciţii primarului şi ai A.N.L, deoarece au la bază hotărârea consiliului local.


Întrucât prin conţinutul  alin.2 al art.3 din ordonanţa de urgenţă se constituie o derogare de la prevederile Legii nr.50/1991 privind autorizarea executării construcţiilor şi unele măsuri pentru realizarea locuinţelor, reformularea propusă de comisie devine obligatorie în cuprinsul legii.



	7.

8.

9.

10.


	
Art. nou -
	
4. Art. 4  va avea următorul cuprins:


Art. 4 (1)  După finalizarea lucrărilor de construire şi predare a locuinţei către beneficiarii de credit, aceştia dobândesc un drept de folosinţă asupra terenului aferent, pe toată durata construcţiei .  


(2) În cazul terenurilor prevăzute la art.1 lit.c) dreptul de folosinţă gratuită al A.N.L. încetează de drept la data predării  locuinţei.


(3) Terenurile aflate în proprietatea publică a statului sau a unităţilor administrativ-teritoriale se consideră trecute în proprietatea privată a satului sau a unităţilor administrativ - teritoriale , de la data predării locuinţei. 


(4) Îndeplinirea formalităţilor de publicitate imobiliară este obligatorie şi gratuită pentru toate operaţiunile care se fac potrivit prevederilor prezentei legi.
	
Îmbunătăţire redacţională a prevederilor art. 3 alin.(3) din ordonanţa de urgenţă şi punerea în acord cu prevederile Legii nr. 152/1998. 


Introdecerea alin. 3 al acestui nou artricol este necesară pentru a nu se intra în contradicţie cu prevederile art. 135 din Constituţia României. 


Pentru cunoaşterea exactă a situaţiei juridice a terenului, este necesar să se îndeplinească formalităţile de publicitate imobiliară . 




PREŞEDINTE,

SECRETAR, 

ION CÎRSTOIU

IOAN SORIN MARINESCU

Redactat - experţi parlametari:

Ionel Feşariu 

arh.. Victor Cristea

